Na osnovu člana 2 i 3 Odluke o izmjenama i dopunama odluke o uslovima, načinu i dinamici raspodjele sredstava budžeta opštine Tuzi za 2021. godinu namijenjenih za poljoprivredu br. 02-030/21-8496 od 17.06.2021.godine i Rješenja Sekretarijata za poljoprivredu i ruralni razvoj broj 8635 od 21.06.2021. godine, Sekretarijat za poljoprivredu i ruralni razvoj, **o b j a v lj u j e**

**JAVNI POZIV**

**ZA POMOĆ SKLADIŠTENJU MERKANTILNOG KROMPIRA I LUBENICE POLJOPRIVREDNIH PROIZVOĐAČA SA PODRUČJA OPŠTINE TUZI**

I

Pozivaju se zainteresovani registrovani privredni subjekti koji posjeduju adekvatne prostore za skladištenje poljoprivrednih proizvoda, odnosno prostore koji ispunjavaju uslove u skladu sa zakonom, da dostave zahtjeve da njihovi kapaciteti (mogućnost skladištenja 5t-100t krompira i lubenice na dnevnom nivou) budu stavljeni na raspolaganje za skladištenje merkantilnog krompira i lubenice poljoprivrednih proizvođača sa područja opštine Tuzi.

Zahtjev iz stava 1 ove tačke podnosi se na obrascu, koji je dat u priilogu ovog javnog poziva i čini njegov sastavni dio, od dana objavljivanja ovog javnog poziva 25.06. do 02.07.2021. godine.

II

Pomoć za skladištenje merkantilnog krompira dodjeljuje se za krompir prve klase, kalibraže 50 mm + u prikladnoj ambalaži, ili za lubenicu u prikladne koševe kao i ostali merkantilni krompir i lubenica koji je podoban da bude uskladišten.

Pomoći za skladištenje merkantilnog krompira i lubenice privrednim subjektima može se dodijeliti ukoliko ispune uslove iz Rješenja Sekretarijata za poljoprivredu i ruralni razvoj broj 8635 od 21.06.2021. godine i ovog javnog poziva.

III

U Zahtjevu iz tačke 1 ovog javnog poziva privredni subjekti obavezno navode količinu krompira i lubenice koju imaju mogućnost da uskladište, količina se izražava u tonama kao mjernoj jedinici.

Uz zahtjev iz tačke 1 ovog javnog poziva obavezno se prilaže dokaz o posjedovanju skladišnih kapaciteta za količine navedene u zahtjevu.

IV

Pomoć za skladištenje merkantilnog krompira koji ispunjava uslove iz tačke II ovog javnog poziva iznosi 0,05 eura po kilogramu uskladištenog krompira i lubenice.

Pomoć za skladištenje merkantilnog krompira i lubenice može se dodijeliti samo za krompir i lubenicu porijeklom iz Opštine Tuzi, odnosno krompir i lubenicu koji su proizveli poljoprivredni proizvođači sa područja opštine Tuzi.

V

Zahtjev na propisanom obrascu sa pratećom dokumentacijom dostavlja se isključivo u zatvorenoj koverti, na sljedeću adresu: „Sekretarijat za poljoprivredu i ruralni razvoj opštine Tuzi, Arhiva opštine Tuzi, 81206 Tuzi, sa naznakom „Javni poziv za pomoć skladištenju krompira i lubenice poljoprivrednih proizvođača sa područja opštine Tuzi“.

Zahtjevi po ovom javnom pozivu predaju se neposredno na arhivi Opštine Tuzi od 9 do 14 sati, zaključno sa 02.07.2021. godine.

Zahtjevi poslati putem pošte moraju prispjeti na arhivu opštine do isteka roka za dostavljanje zahtjeva, koji je utvrđen pozivom.

 Zahtjevi dostavljeni poslije utvrđenog roka smatraće se neblagovremenim i neće se uzeti u razmatranje i neotvoreni će se vratiti strankama.

Zahtjev koji ne ispunjavaju uslove javnog poziva biće odbijeni.

VI

Ovaj javni poziv objaviće se na internet stranici Opštine Tuzi.

 **VD SEKRETARA**

 Ismeta Gjoka